సత్యవరపు నాగపరమేశ్వర గుప్తా
సత్యవరపు నాగపరమేశ్వర గుప్తా ఖగోళ పరిశోధకుడు. స్టీల్ అథారిటీ ఆఫ్ ఇండియాకు చెందిన దుర్గాపూర్ ప్లాంట్ లో ఉన్నతోద్యోగం చేస్తున్నారు. ప్రముఖ ఖగోళ శాస్త్రవేత్తలైన స్టీఫెన్ హాకింగ్స్ మరియు రోజర్ పెన్ రోజ్ సిద్ధాంతాలను ఛాలెంజ్ చేసిన తెలుగు వానిగా ఖ్యాతిపొందాడు.
ఆయన 1954లో జన్మించారు. 1976లో అనంతపురం లోని జె.ఎన్.టి.యు. కాలేజ్ ఆప్ ఇంజనీరింగ్ లో బి.టెక్. (ఎలక్ట్రికల్ ) పూర్తిచేసారు.1977 మార్చి 10 నలో భిలాయి స్టీల్ ప్లాంట్ లో తన ఉద్యోగ జీవితం ప్రారంభించారు. రిటైరు అవడానికి ముందు ఆ సంస్థలో ఎ.జి.ఎంగా పనిచేసారు. ఈయన వృత్తి రీత్యా ఎలక్ట్రికల్ ఇంజనీరు అయినా ఖగోళ రహస్యాలను తెలుసుకోవాలనే అభిలాష ఎక్కువ. ఆయన ఆగస్టు 31 2014 న పదవీవిరమణ చేసారు ( రిటైరు అయినారు).
సత్యవరపు నాగపరమేశ్వర గుప్తా
ఈయన తన పరిశోధనా పటిమతో ప్రపంచ ప్రఖ్యాత శాస్త్రవేత్తలైన స్టీఫెన్ హాకింగ్స్ మరియు రోజర్ పెన్ రోజ్ సిద్ధాంతాలకు సవాలు చేసారు. బ్లాక్ హొల్స్ లెవని 2004లో స్టీఫె హాకింగ్స్ చేసిన సిద్ధాంతంలోని అస్పష్టతలను తొలగించాడు. 2004 లో లండన్ డుబ్లిన్ లలో జరిగిన అంతర్జాతీయ సదస్సులలో పాల్గొని స్టీఫెన్ హాకింగ్స్ మరియు రోజర్ పెన్ రోజ్ సిద్ధాంతాలను ఛాలెంజ్ చేసారు. డుబ్లిన్ లో 2004 జూలై 18-23 తేదీలలో జరిగిన "జిఆర్ - 17 అంతర్జాతీయ సైన్స్ సదస్సు"లో ఇందుకు సంబంధించిన తన నిశ్చితాభిప్రాయాలను వెల్లడించాడు. ఆ సదస్సులోనే స్టీఫెన్ హాకింగ్స్ మరియు రోజర్ పెన్ రోజ్ లు ఉండటం విశేషం.